[{"text_idx": "#000002", "text": "Nia hodiau\u0306a elsendo komencig\u0302as per kelka enpensig\u0302o pri la pasanta Zamenhof-Tago, la 161-a naskig\u0302datreveno de la lingvokreinto. Ornamas g\u0302in originala interpreto de J\u0302omart de la himno \u201eLa Espero\u201d. Niaj komencaj aktualaj\u0302oj informas pri 900 belorusaj studentoj, stipendiitoj de Nacia Agentejo de Studenta Inters\u0302ang\u0302o kaj pri alta pozicio de Pollando, kiel loko en kiu virinoj trovas bonajn s\u0302ancojn por sia merkatista agado. Nia scienca temo koncernas ekzamenojn pri bezonoj de balbutemuloj, kiujn oni faris en kelkaj landoj, inkluzive de Pollando. Fine ni prezentas la 103-an fragmenton de la romano \u201eQuo Vadis\u201d de Henryk Sienkiewicz en la E-traduko de Lidia Zamenhof.\nLa interreta foto c\u0302e nia programinformo prezentas medalon kun Ludoviko Zamenhof emisiitan lige kun la 100-jarig\u0302o de Esperanto. En unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306deblajn tekstojn el niaj elsendoj, kio estas tradicio de nia Redakcio ekde 2003-a jaro. Portempe \u2013 pro teknikaj kialoj \u2013 ili ne povas esti aktualigataj. Tial la aktualajn c\u0302erpaj\u0302ojn \u2013 paralele au\u0306deblajn kaj legeblajn bv. sekvi per filmetoj c\u0302e: La tuta elsendo estas au\u0306debla en jutubo c\u0302e la kanalo: Espero2009: I.a. pere de jutubo, konforme al individua bezono, eblas rapidigi au\u0306 malrapidigi la parolritmon de la sondokumentoj, transsalti al iu serc\u0302ata fragmento de la elsendo."}]